แรงขายหุ้นใหญ่ฉุด SET ปิดเช้าลบ 4 จุด โบรกฯชี้ภาคบ่ายเสี่ยงรูดต่อ
แรงขายหุ้นใหญ่ฉุด SET ปิดเช้าลบ 4 จุด โบรกฯชี้ภาคบ่ายเสี่ยงรูดต่อ โดยดัชนีปิดตลาดเช้านี้ที่ระดับ 1,621.02 จุด ลดลง 4.01 จุด หรือ 0.25% มูลค่าการซื้อขาย 2.62 หมื่นล้านบาท
29 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,621.02 จุด ลดลง 4.01 จุด หรือ 0.25% มูลค่าการซื้อขาย 2.62 หมื่นล้านบาท
10 หุ้นกดดัชนีเช้านี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียส่วนใหญ่ สะท้อนความกังวลเรื่องการถอนตัวออกจากสหภาพยุโรปของประเทศอังกฤษ (Brexit), การเจรจาการค้าระหว่างสหรัฐและจีน ส่วนบ้านเรากระทรวงการคลังได้ปรับลดประมาณการอัตราการขยายตัวทางเศรษฐกิจ (GDP) ของปีนี้ลงย ทำให้ช่วงสั้นตลาดฯเป็นลบ
นอกจากนี้ ราคาน้ำมันดิบก็ยังปรับตัวลงกดดันหุ้นกลุ่มพลังงาน เป็นผลจากความกังวลเศรษฐกิจชะลอตัว โดยตัวเลขเศรษฐกิจของจีนออกมาไม่ดี อย่างไรก็ดี ให้ติดตามการประชุมธนาคารกลางสหรัฐฯ (เฟด) ถ้าผลการประชุมออกมาในลักษณะผ่อนคลายก็จะมาช่วยหักล้างความกังวลเศรษฐกิจชะลอตัว
อย่างไรก็ดี ยังมองตลาดหุ้นไทยในเชิงบวก ซึ่งสัปดาห์นี้ตลาดฯอาจะแกว่งตัวบ้างแต่น่าจะดีขึ้นได้ช่วงหลังเทศกาลตรุษจีน แต่ทั้งนี้ก็ยังต้องระวังแรงขายทำกำไรในตัวหุ้นที่ปรับตัวขึ้นมาแรง
สำหรับแนวโน้มการลงทุนในช่วงบ่ายนี้ นายกิจพณ กล่าวว่า ตลาดฯยังมีโอกาสย่อตัว พร้อมให้แนวรับ 1,610 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTTEP  มูลค่าการซื้อขาย 2,286.70 ล้านบาท ปิดที่ 118.50 บาท ลดลง   3.00 บาท
PTT    มูลค่าการซื้อขาย 2,168.37 ล้านบาท ปิดที่  47.75 บาท ลดลง   1.00 บาท
TOP    มูลค่าการซื้อขาย 1,177.38 ล้านบาท ปิดที่  68.25 บาท ลดลง   3.00 บาท
PTTGC  มูลค่าการซื้อขาย 1,143.00 ล้านบาท ปิดที่  66.50 บาท ราคาไม่เปลี่ยนแปลง
IVL    มูลค่าการซื้อขาย 1,081.32 ล้านบาท ปิดที่  45.75 บาท เพิ่มขึ้น  0.75 บาท
 